PATVIRTINTA

 Kauno lopšelio darželio „Šarkelė“

 Direktorė I-E.Jasionienė

2022m. sausio 31d. įsakymu Nr. V-32

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS**

**VAIKŲ KŪRYBINIŲ NUOTRAUKŲ**

**PARODOS „ PIRŠTININIŲ LĖLIŲ ĮVAIROVĖ IR PANAUDOJIMAS UGDOMOJOJE VEIKLOJE“**

**NUOSTATAI**

**I. BENDROSIOS NUOSTATOS**

1. Respublikinės ikimokyklinio ir priešmokyklinio ugdymo įstaigų vaikų kūrybinių darbų parodos (toliau parodos) nuostatai reglamentuoja parodos tikslus, dalyvius, darbų pateikimo ir parodos organizavimo tvarką.
2. Paroda skirta atskleisti ikimokyklinio ir priešmokyklinio ugdymo įstaigų kūrybiškumo galias. Lavinti vaikų pirštukus, riešo ir rankos plaštaką, smulkiąją motoriką. Lavinti judesius ir koordinaciją. Ugdyti valingo dėmesio koncentraciją. Skatinti kalbinę raišką, taisyklingą garsų ir skiemenų tarimą. Lavinti oratorystės meną. Kūrybiškai panaudoti teatriniuose žaidimuose, kūrybinėse improvizacijose ir inscenizacijose, ugdomojoje veikloje.
3. Parodos nuostatai skelbiami Kauno lopšelio – darželio „Šarkelė“ internetinėje svetainėje, adresu: www.sarkele.lt

**II. TIKSLAS IR UŽDAVINIAI**

1. Parodos tikslas – atskleisti pirštininių lėlių panaudojimo būdus, galimybes ugdomojoje veikloje su ikimokyklinio ir priešmokyklinio amžiaus vaikais.
2. Uždaviniai:

2.1. Skatinti vaikų kūrybiškumą, išradingumą, estetinį skonį, įgyvendinti kūrybines idėjas gaminant ir panaudojant įvairias pirštinines lėles;

2.2. Skatinti vaikų kalbinę raišką, oratorystės meną.

2.3. Lavinti smulkiąją motoriką, judesius ir koordinaciją.

2.4. Plėtoti kūrybinį bendradarbiavimą tarp ikimokyklinio ir priešmokyklinio ugdymo įstaigų, pasidalinti gerąja patirtimi.

**III. DALYVIAI**

1. Lietuvos Respublikos ikimokyklinio ir priešmokyklinio ugdymo įstaigų amžiaus ugdytiniai, pedagogai (2 pedagogai iš vienos įstaigos).

**IV. DALYVAVIMO PARODOJE SĄLYGOS**

1. Nuotraukos „Pirštininių lėlių įvairovė ir panaudojimas ugdomojoje veikloje“ atliekamos pasigaminant pirštinines lėles, pagal ugdomosios veiklos temą nuteikiant vaikus kūrybinei improvizacijai, inscenizacijai, kalbinės raiškos ir kt. būdai vaikų visuminiam, kompleksiniam ugdymui.

2. Darbų pateikimas:

2.1. Ikimokyklinio ir priešmokyklinio ugdymo įstaigos, dalyvaujančios parodoje, pasigamina pirštinines lėles, panaudoja ugdomojoje veikloje ir **atsiunčia 2 kokybiškas nuotraukas jpg. formatu** į elektroninį paštą vyturiukai.sarkele@gmail.com

2.2. Su nuotraukomis patalpina užpildytą lentelę (žr. 1 priede).

**V. SKYRIUS**

**PARODOS ORGANIZATORIAI**

1. Paroda vyks nuo **2022 m. kovo 22 d. iki balandžio 23 d.**
2. Parodos organizatorės: Kauno lopšelio – darželio „Šarkelė“ mokytoja - metodininkė Lina Zakarevičienė.
3. Nuotraukas parodai „Pirštininių lėlių įvairovė ir panaudojimas ugdomojoje veikloje“ siųsti el. paštu: vyturiukai.sarkele@gmail.com iki **2022 m. kovo 12 d. (**pridedant priedą Nr.1).
4. Parodos ekspoziciją bus galima pamatyti virtualioje aplinkoje adresu: [www.sarkele.lt](http://www.sarkele.lt)

**VI. BAIGIAMOSIOS NUOSTATOS**

1. Pateikdami darbus autoriai tampa nuotraukų parodos dalyviais bei sutinka, kad darbai, autorių asmens duomenys (vardas, amžius, įstaigos pavadinimas) būtų naudojami viešinimui.
2. Nuotraukos negrąžinamos. **Darbus siųsti iki 2022-03-12 d.**
3. Parodos nuotraukos bus talpinamos mūsų tinklalapyje [www.sarkele.lt](http://www.sarkele.lt) nuo 2022 m. kovo 22 d. iki balandžio 23 d.
4. Visi parodos dalyviai gauna organizatoriaus padėkas raštu. Padėkos raštai bus išsiųsti elektroniniu paštu.

1 priedas

Dalyvio kortelę pildyti Times New Roman šriftu, 14 dydžiu.

|  |  |
| --- | --- |
| Dalyvio vardas ,pavardė, amžius |   |
| Ugdymo įstaigos pavadinimas  |  |
| Ugdymo įstaigos ar pedagogo el. paštas |  |
| Pedagogo vardas, pavardė |  |
| Trumpas veiklos aprašas |  |